**УГОВОР ЗА ДОСТАВЉАЊЕ ПРИПРЕМЉЕНИХ ОБРОКА**

**за ђачку кухињу за школску 2022/2023. годину**

**у ОШ** **„Момчило Настасијевић“** Горњи Милановац

Закључен у Горњем Милановцу, дана \_\_\_\_ .\_\_\_\_.2022. године између:

**1.** **Наручиоца, Основне школе „Момчило Настасијевић“ Горњи Милановац**  са седиштем у Горњем Милановцу, улица Иве Лоле Рибара бр.3, коју заступа директор Драгана Никитовић (у даљем тексту: Наручилац**- купац**) **и**

**2**.**Понуђача „24S“ К.Д.** са седиштем у Горњем Милановцу улица Тадије Андрића број 10, кога заступа директор Саша Миловановић (у даљем тексту: **испоручилац**).

**I ОПШТЕ ОДРЕДБЕ**

**Члан 1.**

Наручилац и Испоручилац (у даљем тексту: уговорне стране) су сагласни:

 1) да је Наручилац у складу са чланом 27. став 1. тачка 3) и чланом 75., Закона о јавним набавкама (''Сл.гласник РС'' бр. 91/2019), спровео поступак **за набавку услуга – достављање припремљених оброка за ђачку кухињу** Основне Школе ''Момчило Настасијевић'' Горњи Милановац, **за школску 2022/2023. годину** (Друштвене и друге посебне услуге из прилога 7. Закона о јавним набавкама (чл.75 Закона);

2) да је Испоручилац доставио понудузаведена код Наручиоца под бројем 158/2022 од 29.08.2022. године, која је Одлуком Наручиоца о избору најповољније понуде, број одлуке 163. од 29.08.2022 године, оцењена као најповољнија.

**I I ПРЕДМЕТ УГОВОРА**

**Члан 2.**

 Предмет овог уговора је **набавка припремљених** оброка за исхрану ученика  **бр. 1/2022 за за ђачку кухињу** ОШ **„Момчило Настасијевић“** Горњи Милановац,

 Саставни део овог уговора је јеловник и цена оброка које је наручилац усвојио као најповољније.

 **Достављање припремљених оброка за ђачку кухињу за школску 2022/2023. годину**, вршиће се у периоду од **5.9.2022.** године до краја наставне **2022/2023**. године, односно до **20.06.2023**. године, и то сваког наставног дана, с тим да наручилац задржава право да мења (смањује и повећава) број оброка у току месеца.

**III ВРЕДНОСТ**

**Члан 3.**

Утврђена цена **по једном дневном оброку- ужини** за школу **,** износи **96,00** динара са ПДВ-ом.

 Утврђена цена **по једном дневном оброку-ручку** за школу (целодневна настава)износи **144,00** динара са ПДВ-ом.

 Наведене количине оброка које су предмет набавке дате су оквирно због чега наручилац задржава право измене у погледу уговорених количина у зависности од конкретних потреба до износа укупно утврђене цене.

**Члан 4.**

 Наручилац се обавезује да ће уговорени износ испоручиоцу исплаћивати сукцесивно према достављеним фактурама, у року од 45 (четрдесетпет) дана, од дана пријема фактуре и отпремнице потписаних о стране наручиоца и овлашћеног представника испоручиоца.

 Уговорена цена је фиксна и не може се мењати након закључења уговора.

**IV ОБАВЕЗЕ ИСПОРУЧИОЦА**

**Члан 5.**

Испоручилац има следеће обавезе:

* **да испоручи 10 гратис ужина,**
* да испоруку оброка изведе квалитетно, по стандардима и у складу са законским прописима,
* да користи производе који испуњавају све захтеве у погледу стандарда и квалитета,
* да наручиоцу доставља сертификате којима ће потврђивати квалитет производа,
* да ужину и оброке доставља прописно запаковану и у договореним терминима.

да поштује јеловник по данима приложен од стране Савета родитеља.

**V ОБАВЕЗЕ НАРУЧИОЦА**

**Члан 6.**

Наручилац има следеће обавезе:

* да испоручиоцу обезбеди потребне услове за уредно достављање оброка (ужине и ручка), и
* да изврши плаћање на начин и у роковима утврђеним уговором.

**VI МЕСТО И ВРЕМЕ ИСПОРУКЕ**

**Члан 7.**

Испоручилац је дужан да снабдевање оброцима врши у матичну школу Основна школа ''Момчило Настасијевић'' у ул. Иве Лоле Рибара бр.3.

Наручилац је дужан да обезбеди приступ месту испоруке као и заштиту испоручених оброка. Изузетно испорука може бити и суботом о чему ће наручилац благовремено обавестити испоручиоца.

Време испоруке ће се одређивати у складу са организацијом рада школе сходно епидемиолошкој ситуацији. О времену испоруке испоручилац ће бити благовремено обавештаван.

У случају када због угрожености безбедности и здравља ученика и запослених није могуће да школа остварује обавезне облике образовно-васпитног рада у пуном броју наставних седмица и наставних дана на годишњем нивоу, могуће је одступање у броју потребних оброка.

**Члан 8.**

Количину потребних оброка регулисаће уговорне стране путем телефонских поруџбина сваког радног дана за наредни дан, а према броју пријављених ученика који користе оброк.

Испоручена количина оброка доказује се потписаном отпремницом од стране овлашћеног лица наручиоца, која прати испоруку од поуђача до истоварног места наручиоца из члана 7. овог уговора.

**Члан 9.**

Испоручилац је обавезан да приликом испоруке оброка поштује наведени и усвојени јеловник садржан у понуди и да дистрибуцију врши без разлике у асортиману.

 Испоручилац је обавезан да поштује важеће прописе и стандарде о квалитету испоручених оброка**, као и Правилник о ближим условима за организовање, остваривање и праћење исхране ученика у основној школи („Службени гласник РС“ бр.68/2018**.

**Члан 10.**

Трошкове свих потребних анализа до изласка оброка из магацина сноси испоручилац

Испоручилац ће сносити трошкове потребних анализа и по изласку оброка из магацина уколико га закон обавезује да те трошкове сноси.

Испоручилац је обавезан да сваког месеца доставља наручиоцу **извештаје о испитивању хране издатом од стране акредитоване лабораторије за предметне оброке не старије од 30 дана.**

Сви трошкови транспорта, утовара, истовара и осигурања оброка при отпреми падају на терет продавца.

Све наведене трансакције-банкарске услуге (уплате и исплате) на рачун и са рачуна наручиоца сноси испоручилац у висини од 1% од извршене реализације.

**VI I РОК ИЗВРШЕЊА**

**Члан 11.**

Уговор се склапа на годишњем нивоу, oдносно најкасније до доделе уговора о набавци за **2023/2024**.годину, **а за период у коме се изводи настава**, с тим што наручилац има право једностраног раскида уговора уколико дође до опадања квалитета добара или непоштовања прописаног и уговореног јеловника од стране наручиоца.

Уговор се може мењати и допуњавати сагласношћу обе уговорне стране, сачињавањем анекса у писаној форми.

**VI I I РЕКЛАМАЦИЈЕ**

 **Члан 12.**

 Наручилац услуга је обавезан да у року од 24 сата обавести о рекламација на испоручене оброке. Извршилац је дужан да изврши замену оброка само уз сагласност наручиоца.

**IX ФИНАНСИЈСКО ОБЕЗБЕЂЕЊЕ**

**Члан 12.**

Средство за добро извршење посла је регистрована меница на износ од 10% понуђене цене набавке без ПДВ-а. Подносе се менице и овлашћења који морају бити евидентирани у регистру меница и овлашћења Народне банке Србије уз картон депонованих потписа.

Уколико се Испоручилац не буде придржавао уговорених обавеза у погледу доброг извршења посла или раскине уговор пре истека уговорног рока Наручилац може реализовати меницу.

**Члан 13.**

 Испоручилац гарантује да ће испоручити све уговорене оброке у складу са достављеним поруџбеницама, а у случају да их не испоштује, сагласан је да надокнади претрпљену штету која услед тога настане.

**X РАСКИД УГОВОРА**

**Члан 14.**

 У случају неисправности наручилац ће оброке вратити, уз обавезу испоручиоца да му достави исправне оброке, а уколико то не учини то може бити и један од разлога за једнострани раскид Уговора од стране наручиоца. Једнострани раскид уговора наступа и у случају неиспуњења следећих обавеза (сходно чл.124.Закона о облигационим односима), од стране Продавца:

* испорука oброка неодговарајућег квалитета (неусклађен квалитет са датим у понуди);
* испорука оброка у недовољној количини;
* неблаговремена испорука;
* промене цена, супротно чл.4.Уговора

**X ПРЕЛАЗНЕ И ЗАВРШНЕ ОДРЕДБЕ**

**Члан 15.**

 Уколико после закључења овог уговора наступе околности више силе, које могу довести до ометања или онемогућавања извршења обавеза дефинисаних уговором, права и обавезе уговорних страна мирују и не примењују се санкције за неизвршење уговорних обавеза.

 Виша сила подразумева екстремне и ванредне догађаје који се не могу предвидети, који су се догодили без воље и утицаја страна у уговору и који нису могли бити спречени од стране погођене вишом силом.

 Вишом силом могу се сматрати поплаве, земљотреси, пожари, императивне одлуке власти и слично.

 Страна у уговору погођена вишом силом одмах ће у писаној форми обавестити другу страну о настанку непредвиђених околности и доставити одговарајуће доказе.

 У случају да догађаји више силе спречавају уговорне стране да извршавају своје обавезе , исте ће споразумно одлучити о даљој примени овог Уговора.

 **Члан 16.**

На сва питања која нису регулисана овим уговором примењиваће се одговарајуће одредбе Закона о облигационим односима

**Члан 17.**

Уговорне стране ће сва евентуална спорна питања у вези са овим уговором решавати споразумно, а за случај да то није могуће спор ће се решавати пред стварно надлежним судом седишту Наручиоца.

**Члан 18.**

Овај Уговор ступа на снагу даном потписивања уговорних страна и закључује се на период од 06.09.2021. до **21.06.2022**. године, односно најдуже до искоришћења уговореног износа, уколико се исти искористи пре истека рока на који је уговор закључен.

**Члан 19.**

Овај уговор је сачињен у 4 (четири) истоветна примерка од којих свака уговорна страна задржава по 2 (два) примерка.

 **НАРУЧИЛАЦ: ЗА ПОНУЂАЧА:**

 *Основна школа „Момчило Настасијевић”***Понуђача „24S“ К.Д. *\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_***

 *Ивана Толић, директор школе Саша Миловановић,директор*